Quintus Fabius M.f. Vibulanus
Quintus Fabius M.f. Vibulanus (nescimus, quando natus sit, mortuus est post annum 449 a.C.n.) senator Romanus saeculi quinti a.C.n. fuit.

Familia 
Pater eius Marcus Fabius K.f. Vibulanus consul annorum 483 a.C.n. et 480 erat, qui anno 477 cum ceteris e gente Fabiorum pugna apud flumen Cremeram facta a Veiientibus insidiis necatus est. Filii eius Marcus Fabius Q.f. Vibulanus, consul anno 442, Quintus Fabius Q.f. Vibulanus consul anni 423, et Numerius Fabius Ambustus tribunus militum consulari potestate annis 406 et 390 erant.

Cursus honorum 
Fabius ter consul rei publicae Romanae erat: Primo anno 467 consulatum gessit. Eo anno collega eius Tiberius Aemilius L.f. Mamercinus cum tribunis plebis agrum plebi postulabat. Fabio suadente tres viri agro dando Tito Quinctio L.f. Capitolino Barbato duce coloniam Antii deduxerunt in agrum Volscis demptum. Anno 465 consul II, postquam frustra de pace egit, contra Aequos certavit. Anno 462, cum consules bellum gerebant, Fabius praefectus urbi Romae erat. Anno 459 a.C.n. consul III in coloniam Antium missus est, ut defenderet eam contra Volscos, quos vicit. Tum, postquam nuntiatum est Aequos Tusculum oppidum oppugnare, Fabius cum collega Lucio Cornelio Ser.f. Maluginensi Urito et Aequos vicit. Anno 450 a.C.n. Fabius et decemvir legibus scribundis electus est et ad annum 449 mansit et contra Sabinos certavit.

Notae 

Nati saeculo 6 aut 5 a.C.n.
Senatores
Vibulanus, Quintus
Praefecti urbi Romae antiqui
Decemviri legibus scribundis
Mortui saeculo 5 a.C.n.